2.6.2023
SK
Úradný vestník Európskej únie
L 143/1
II (Nelegislatívne akty)
NARIADENIA NARIADENIE RADY (EÚ) 2023/1062 z 1. júna 2023, ktorým sa mení nariadenie (EÚ) 2023/194, ktorým sa na rok 2023 stanovujú rybolovné možnosti pre určité populácie rýb uplatniteľné vo vodách Únie a pre rybárske plavidlá Únie v určitých vodách nepatriacich Únii a ktorým sa na roky 2023 a 2024 stanovujú takéto rybolovné možnosti pre určité hlbokomorské populácie rýb
RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 43 ods.
3,
so zreteľom na návrh Európskej komisie,
keďže:
(1)
Nariadením Rady (EÚ) 2023/194 (1) sa na rok 2023 stanovujú rybolovné možnosti pre určité populácie rýb uplatniteľné vo vodách Únie, ako aj pre rybárske plavidlá Únie v určitých vodách nepatriacich Únii.
Celkový povolený výlov (TAC) a opatrenia funkčne súvisiace s TAC stanovenými v nariadení (EÚ) 2023/194 by sa mali zmeniť tak, aby zohľadňovali výsledky konzultácií s tretími krajinami.
(2)
V nariadení (EÚ) 2023/194 sa stanovuje dočasná kvóta Únie na tresku škvrnitú (Gadus morhua) vo vodách Svalbardu a v medzinárodných vodách Medzinárodnej rady pre výskum mora (ICES) podoblasti 1 a divízie 2b na obdobie od 1. januára 2023 do 31. marca 2023.
S cieľom umožniť pokračovanie rybolovných činnosti je potrebné nahradiť uvedenú dočasnú kvótu Únie konečnou kvótou Únie pre uvedenú populáciu na rok 2023.
Rada by mala preto stanoviť kvótu Únie pre tresku škvrnitú vo vodách Svalbardu a v medzinárodných vodách podoblasti ICES 1 a divízie 2b na základe referenčného TAC tresky škvrnitej v severovýchodných arktických vodách a na základe historických rybolovných práv Únie.
Konečná kvóta Únie na tresku škvrnitú vo vodách Svalbardu a v medzinárodných vodách podoblasti ICES 1 a divízie ICES 2b na rok 2023 by sa mala stanoviť na úrovni 15 629 ton, čo zodpovedá percentuálnemu podielu uvedenému v odseku 3 písm.
a) politickej dohody medzi EÚ a Nórskom v súvislosti s rybolovom v podoblastiach ICES 1 a 2.
Kvóta Únie na tresku škvrnitú vo vodách Svalbardu a v medzinárodných vodách podoblasti ICES 1 a divízie ICES 2b by sa mala členským štátom prideliť v súlade s rozhodnutím Rady 87/277/EHS (2) po úpravách, ktoré je nutné urobiť po vystúpení Spojeného kráľovstva z Únie ako je stanovené v Prílohe 36(E) k Dohode o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej (3).
(1) Nariadenie Rady (EÚ) 2023/194 z 30. januára 2023, ktorým sa na rok 2023 stanovujú rybolovné možnosti pre určité populácie rýb uplatniteľné vo vodách Únie a pre rybárske plavidlá Únie v určitých vodách nepatriacich Únii a ktorým sa na roky 2023 a 2024 stanovujú takéto rybolovné možnosti pre určité hlbokomorské populácie rýb (Ú. v.
EÚ L 28, 31.1.2023, s. 1).
(2) Rozhodnutie Rady 87/277/EHS z 18. mája 1987 o pridelení možností lovu tresky v oblasti Špicbergov a Medvedieho ostrova a v divízii 3M, definovaných v Dohode o NAFO (Ú. v. ES L 135, 23.5.1987, s. 29).
(3) Ú. v.
EÚ L 149, 30.4.2021, s. 10.